Šok za Dinamo: Zbog ustaškog simbola Uefa prazni Maksimir?

Dinamo će 25. listopada gostovati kod Spartaka iz Trnave. Tribine će biti prazne, a isto bi moglo biti protiv Slovaka 8. studenog u Maksimiru. Uefa je protiv "modrih" otvorila disciplinski postupak

<p><strong>Dinamo</strong> je objavio kako je Uefa zbog njega otvorila disciplinski postupak za utakmicu u <strong>Bruxellesu.</strong> Razlog za to su baklje, međusobna tučnjava navijača, bacanje predmeta u teren i rasizam. Kazna će biti poznata <strong>18. listopada</strong>. Iz Dinama nisu htjeli ništa više komentirati, ali doznajemo kako <strong>hrvatskom prvaku </strong>prijeti teška kazna.</p><p>Naime, djelatnik <strong>FARE-a i Uefin povjerenik za sigurnost</strong>, na tribinama su primijetili zastavu na kojoj je bilo slovo U. Riječ je o zastavi s ustaškim obilježjem. Uefin povjerenik za sigurnost bio je Srbin Vlado Gođović. Zastava se u nekoliko navrata pojavila na tribini gdje su bili navijači Dinama. Na intervenciju zagrebačkog kluba, zastava je u 25. minuti utakmice maknuta. Više se nije pojavljivala do kraja utakmice. Također, doznajemo, da zastavu nije podigao neki od <strong>pripadnika BBB-a.</strong> Navodno je riječ o navijaču koji je na utakmicu došao iz<strong> Njemačke. </strong>Pripadnici BBB-a su reagirali prema njemu, pa je on zastavu maknuo, ali šteta je već bila napravljena.</p><p>Dinamo je ove sezone već platio 77.000 eura kazni Uefi. Još se čeka kazna za domaću <strong>utakmicu protiv Fenerbahčea,</strong> ali ova bi za utakmicu protiv Anderlechta, mogla biti baš drastična.</p><p>Propust je to<strong> belgijskih redara i belgijske policije.</strong> Oni su na tribinu pustili tu zastavu. Imali su navijači sa sobom i zastavu kardinala Stepinca. Pa je Uefin povjerenik iz Srbije pitao za tu zastavu, ali tu nije bilo ništa sporno. No, ustaška zastava bi mogla skupo stajati <strong>"modre".</strong> Dinamo nije bio organizator utakmice, ne može biti kriv za ovaj propust, ali <strong>Uefa</strong> bi mogla biti neumoljiva.</p><p>U Bruxellesu su se međusobno potukli i navijači Dinama. <strong>BBB i bivši navijački klub</strong>. Oni su se navodno prije deset dana pomirili. Održali su sastanak u <strong>Zagrebu.</strong> Mir je trajao do <strong>Bruxellesa</strong>. Tamo su se prvo verbalno sukobili na tribini, a nakon toga i fizički izvan stadiona. </p><p>Utakmica<strong> Spartaka i Dinama</strong> će se 25. listopada igrati pred praznim tribinama. Igrat će se bez publike u Slovačkoj, a bez publike bi se moglo igrati i u Zagrebu 8. studenog. To bi mogla biti utakmica u kojoj će <strong>Dinamo </strong>nakon 48 godina osigurati proljeće u Europi, ali bi <strong>Maksimir </strong>mogao biti prazan.</p>